[{"text_idx": "#000000", "text": "Hyfforddiant i Staff: Galluoedd Digidol"}, {"text_idx": "#000001", "text": "Cychwyn arni gyda\u2019ch galluoedd digidol!"}, {"text_idx": "#000002", "text": "Rydym ni\u2019n cynnig hyfforddiant i staff gydag Offeryn Darganfod Digidol Jisc i helpu i wella eich sgiliau a\u2019ch galluoedd digidol. Byddwn yn rhoi trosolwg o alluoedd digidol, gan weithio drwy hunan-asesiad yr Offeryn Darganfod Digidol a thrafod pa adnoddau sydd ar gael i chi yn ogystal a\u0302 pha mor bwysig yw galluoedd digidol ar gyfer staff Prifysgol Aberystwyth."}, {"text_idx": "#000003", "text": "Bydd sesiynau ar gael yn Gymraeg a Saesneg ar y dyddiadau canlynol:"}, {"text_idx": "#000005", "text": "Gallwch dderbyn rhagor o wybodaeth a sicrhau eich lle drwy\u2019r Wefan Hyfforddi Staff ac ar gyfer unrhyw ymholiad, cysylltwch a\u0302 Ti\u0302m Galluoedd Digidol (digi@aber.ac.uk)."}, {"text_idx": "#000008", "text": "Mae LinkedIn Learning, sy\u2019n blatfform dysgu ar-lein, ar gael am ddim i bob myfyriwr. Mae gan ein stondin wybodaeth am y platfform ac mae\u2019n dangos enghreifftiau o\u2019r math o fideos byr, cyrsiau a sgiliau y gallwch ddod o hyd iddynt yno."}, {"text_idx": "#000009", "text": "Yn fwy na hynny, os cofrestrwch chi i LinkedIn Learning erbyn diwedd yr Wythnos Groeso, a gallwch wneud hynny ar-lein neu drwy ddefnyddio\u2019r cod QR ar ein stondin, byddwch yn cael eich cynnwys mewn raffl lle bydd cyfle gennych ennill un o dair taleb gwerth \u00a320!"}, {"text_idx": "#000010", "text": "Mae ein stondin wedi\u2019i leoli ar lawr gwaelod Llyfrgell Hugh Owen (Lefel D) yn y cefn ger y grisiau."}, {"text_idx": "#000011", "text": "Croeso i\u2019n Pencampwyr Digidol Myfyrwyr newydd!"}, {"text_idx": "#000012", "text": "Croeso cynnes i\u2019n Pencampwyr Digidol Myfyrwyr newydd a ymunodd a\u0302\u2019r Ti\u0302m Galluoedd Digidol ar ddechrau mis Medi! Byddant yn gweithio gyda ni drwy gydol y semester i annog myfyrwyr ar draws y brifysgol i ddatblygu eu galluoedd digidol ac i roi mewnwelediadau gwerthfawr i\u2019r hyn y mae myfyrwyr ei eisiau."}, {"text_idx": "#000014", "text": "\u201cHelo, Laurie Stevenson ydw i ac rwy\u2019n astudio Cadwraeth Bywyd Gwyllt. Ar hyn o bryd rwy\u2019n ymgymryd a\u0302 lleoliad ymchwil blynyddol sy\u2019n canolbwyntio ar ddefnydd llinad y dw\u0302r (duckweed) fel ffynhonnell protein cynaliadwy ar gyfer y dyfodol, a hefyd ar gyfer glanhau dw\u0302r gwastraff amaethyddol. Mae fy niddordebau penodol ar gael atebion i sut gallwn gynhyrchu bwyd mewn modd cynaliadwy er mwyn cynnal poblogaeth fyd-eang sydd yn tyfu ymysg heriau tlodi byd-eang a newid yn yr hinsawdd."}, {"text_idx": "#000015", "text": "Fe ddewisais fod yn Bencampwr Digidol Myfyrwyr oherwydd roeddwn yn chwilio am rywbeth creadigol i\u2019w wneud y tu allan i\u2019r labordy ac rwy\u2019n mwynhau creu cynnwys ar-lein a chyfathrebu a\u0302 myfyrwyr eraill. Ro\u2019n i wir yn gwneud defnydd da o\u2019r cynnwys digidol a\u2019r gohebiaethau yr oedd y brifysgol yn cyhoeddi yn ystod fy ail flwyddyn, ac felly byddwn i wrth fy modd yn talu hynny\u2019n o\u0302l a gwneud gwahaniaeth cadarnhaol i brofiadau myfyrwyr drwy\u2019r ro\u0302l hon. Rwyf wir yn caru Prifysgol Aberystwyth, ac rwy\u2019n angerddol am helpu eraill i deimlo\u2019r un fath! Yn ystod fy amser hamdden, dwi\u2019n mwynhau nofio dw\u0302r oer trwy\u2019r flwyddyn, dwi\u2019n dysgu Cymraeg a dwi hefyd yn mwynhau mynd am anturiaethau ar hyd y ffyrdd ac ymweld a\u0302 llefydd newydd yn fy nghar yr ydw i wedi ei drosi yn campervan.\u201d"}, {"text_idx": "#000017", "text": "Mae LinkedIn Learning yn llwyfan dysgu ar-lein sydd a\u0302 llyfrgell ddigidol helaeth o gyrsiau a fideos byr dan arweiniad arbenigwyr. Byddwn yn cynnal sesiynau hyfforddi yn ystod mis Hydref 2022 a Ionawr 2023 ar gyfer staff academaidd sydd a\u0302 diddordeb mewn defnyddio LinkedIn Learning i gefnogi eu haddysgu."}, {"text_idx": "#000020", "text": "Tanysgrifiwch i'r blog drwy e-bost\nTeipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000021", "text": "Tanysgrifiwch i'r blog drwy e-bost"}, {"text_idx": "#000022", "text": "Teipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000024", "text": "Creu, datrys problemau ac arloesi digidol\nCyfathrebu, cydweithredu a chyfranogiad digidol\nLlythrennedd gwybodaeth, data a chyfryngau"}]